kardosdrur/scandi-wiki huggingface dataset:
Maryan Wisnieski

Maryan Wisnieski (født 1. februar 1937 i Calonne-Ricouart, Frankrig, død 3. marts 2022) var en fransk fodboldspiller, der spillede som angriber. Han var på klubplan tilknyttet Lens, Sampdoria, Saint-Étienne, Sochaux og Grenoble og spillede desuden 33 kampe for det franske landshold. Han var med på det franske hold til både VM i 1958 og EM i 1960.

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1958
Fodboldspillere fra RC Lens
Fodboldspillere fra UC Sampdoria
Fodboldspillere fra AS Saint-Étienne
Fodboldspillere fra FC Sochaux-Montbéliard
Fodboldspillere fra Grenoble Foot 38
Claude Abbes

Claude Abbes (24. maj 1927 – 11. april 2008) var en fransk fodboldspiller, der spillede som målmand. Han var på klubplan tilknyttet AS Béziers og Saint-Étienne, og spillede desuden ni kampe for det franske landshold. Han var med på det franske hold til både VM i 1954 og VM i 1958.

Titler 

Ligue 1
 1957 med Saint-Étienne

Coupe de France
 1962 med Saint-Étienne

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra AS Béziers
Fodboldspillere fra AS Saint-Étienne
Wretch

Jermaine Scott, bedre kendt som Wretch, er en grime-rapper fra Storbritannien.

Diskografi 
2008: Wretchrospective
2011: Black and White
2016: Growing Over Life
2017: FR32
2019: Upon Reflection
2021: little BIG Man

Eksterne henvisninger 

 
 
 

Rappere fra Storbritannien
Crackdust

Crackdust er et metal/dødsmetal-band fra Botswana.

Diskografi 
Albums
 Dented Reality (2008, Core Riodic)

Singler
 "Deranged Psychopath" (2006)
 "Return of the Gods" (2011)

Eksterne henvisninger 
 

Musikgrupper fra Botswana
Musikgrupper fra 2006
Darkness Falls

Darkness Falls er en dansk alternativ rock-pigeduo.

Darkness Falls er en dansk pop-noir duo dannet i 2009, bestående af Josephine Philip (vokal og keyboard) og Ina Lindgreen (guitar).

Duoen mødtes i det nu opløste pigeband FavelaChic.

Josephine Philip er tidligere medlem af pop duoen JaConfetti og har desuden skrevet og medvirket på numre i samarbejde med Anders Trentemøller, Kasper Bjørke m.fl.

Duoens kritikerroste debutalbum Alive In Us blev udgivet i 2011.

Albummet blev produceret af Trentemøller og bandet blev det mest spillede på Danmarks Radio, godt hjulpet på vej af numrene "Before The Light Takes Us", "The Void" og ikke mindst ørehængeren "Hey!".

Referencer

Eksterne henvisninger 
 
 

Musikgrupper fra Danmark
Musikgrupper fra 2009
Rye Rye

Ryeisha Berrain, bedre kendt som Rye Rye,  er en rapper fra USA.

Rappere fra USA
Kevin Lyttle

Lescott Kevin Lyttle Combs, bedre kendt som Kevin Lyttle, er en Reggae/Dancehall-sanger fra Saint Vincent og Grenadinerne.

Hans største hit blev “Turn Me On”.

Diskografi 
 Kevin Lyttle (2004)

Personer fra Saint Vincent og Grenadinerne
Reggaemusikere
Lægeærenpris

 
Lægeærenpris (Veronica officinalis), ofte skrevet læge-ærenpris, er en nedliggende urt med 10-30 cm lange stængler med blå blomster i klaser. Den vokser på morbund i skove eller på tørre overdrev. Den har – som navnet antyder – længe været brugt som naturmedicin, og den er stadig meget brugt som prydplante.

Beskrivelse 
Lægeærenpris er en flerårig, urteagtig plante med en nedliggende og senere opstigende vækstform. Stænglerne er behårede og runde i tværsnit. Bladene er modsatstillede, hele og ustilkede eller meget kortstilkede og ovale til elliptiske med fint savtakket rand. Oversiden er græsgrøn med tæt behåring, mens undersiden er en smule mere grågrøn og ligeledes tæt behåret.

Blomstringen foregår i maj-juli, hvor man finder blomsterne i oprette klaser fra bladhjørnerne. De enkelte blomster er 4-tallige og svagt uregelmæssige med lyseblå kronblade. Frugterne er kapsler med et enkelt, fladt frø.

Rodsystemet består af en krybende jordstængel og et tæt, trævlet rodnet.

Højde x bredde og årlig tilvækst: 0,20 x 0,40 (20 x 40 cm/år), heri ikke medregnet skud fra rodslående udløbere.

Hjemsted 

Lægeærenpris har sin naturlige udbredelse i Makaronesien, Mellemøsten, Kaukasus og det meste af Europa. I Danmark er den almindelig i det meste af landet. Arten er knyttet til let skyggede voksesteder med en jordbund, der er let fugtig, sur og forholdsvis næringsfattig. Derfor findes den på morrbund i skove, på tørre overdrev og i klitter.

I Henderland Bank, et tæt, kratagtigt stykke skov nær St. Mary's Loch, Skotland, findes arten sammen med bl.a. ask, alm. bingelurt, fjerbregne, hassel, alm. mangeløv, ørnebregne, bølget bunke, dunet steffensurt, engriflet hvidtjørn, fruebær, glat dueurt, jordbærpotentil, kratviol, skovjordbær, skovsyre, stinkende storkenæb, stor fladstjerne, storblomstret kodriver, tveskægget ærenpris og vellugtende gulaks

Indholdsstoffer 
Planten indeholder en række stoffer: Iridoidglycosider (0,5-1%) så som aucubin, catalpol og catapolester. Desuden flavonoider, især flavoner (apigenin, luteolin), triterpensaponiner, samt små mængder af garvestoffer, mannitol, βsitosterol, klorogensyre og kaffeesyre.

Anvendelse 
Foruden at blive brugt som prydplante (bunddækker) i staudebede kan planten også bruges som naturmedicin. Den anbefales bl.a. mod forhøjet kolesterol, bronkitis, gigt og eksem, ved hudproblemer og nervøsitet samt som blodrensende middel.

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Lægeplanter
Blå blomster
Haveplanter
Bunddækkende planter
Ærenpris
Wiz Khalifa

Cameron Jibril Thomaz, (født 8. september 1987), bedre kendt under sit kunstnernavn Wiz Khalifa, er en amerikansk rapper fra Pittsburgh, Pennsylvania. Han udgav sit debut album "Show and Prove", i 2006, og underskrev en kontrakt med Warner Bros. Records i 2007. Hans eurodance-inspireret single, "Say Yeah", kom på Rhythmic Top 40 og Hot Rap Tracks hitlisterne i 2008. I 2010 brød Wiz Khalifa for alvor igennem med sangene "Black & Yellow", "Roll Up" og "Work Hard, play Hard". Wiz Khalifa skiltes med Warner Bros. Records og udkom med hans andet album, "Deal or No Deal", i november i 2009. Han underskrev så derefter konkrakt med Atlantic Records i 2010. Debut singlen "Black & Yellow" toppede som nummer 1 på Billboard Hot 100. Hans tredje album, "Rolling Papers", røg på gaden d. 29. marts, 2011.

Opvækst 
Cameron Jibril Thomaz blev født den 8. september 1987 i Minot, North Dakota. Hans forældre blev skilt da Cameron var omkring tre år gammel. Hans forældres militærtjeneste fik ham til at flytte ofte. Cameron boede i Tyskland, England og Japan inden bosættelsen i Pittsburgh, hvor han gik på Taylor Allderdice High School. Hans kunstnernavn, Khalifa, stammer fra et arabisk ord som betyder "efterfølger" og "visdom" (wisdom), som blev forkortet til "Wiz", da Cameron var femten år gammel. Wiz Khalifa angiver også til spinner.com at han også blev blev kaldt "Young Wiz" fordi han var god til alt, hvad han gjorde og hans bedstefar var muslim, så derfor gav hans bedstefar ham det navn, og hans bedstefar følte sig med Wiz' musik. "Young Wiz" betyder så "ungt visdom". Som 17-årig fik Wiz Khalifa tatoveret sit kunstnernavn på sin ryg. Wiz Khalifa bringer også Camp Lo, The Notorious B.I.G. og Bone Thugs-n-Harmony i hans indflydelse.

Diskografi

Album 
 Show and Prove (2006)
 Deal or No Deal (2009)
 Rolling Papers (2011)
 O.N.I.F.C. (2012)
 Blacc Hollywood (2014)
 Khalifa (2016)
Laugh Now, Fly Later (2017)
 Rolling Papers 2 (2018)

Referencer

Eksterne henvisninger 

 
 

Rappere fra USA
Personer fra Minot (North Dakota)
Dominique Colonna

Dominique Colonna (født 4. september 1928 i Corte, Frankrig, død 12. september 2023) var en fransk fodboldspiller og -træner, der spillede som målmand. Han var på klubplan tilknyttet Montpellier, Stade Français, Nice og Reims, og spillede desuden 13 kampe for det franske landshold. Han var en del af det franske hold ved VM i 1958 i Sverige.

Efter sit karrierestop var Colona træner for Camerouns landshold.

Titler 

Ligue 1
 1956 med Nice
 1958, 1960 og 1962 med Reims

Coupe de France
 1958 med Reims

Trophée des Champions
 1958 med Reims

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra Montpellier HSC
Fodboldspillere fra Stade Français
Fodboldspillere fra OGC Nice
Fodboldspillere fra Stade Reims
Fodboldtrænere fra Frankrig
Thorkil Jacobsen

Thorkil Jacobsen (født 1982) er en dansk digter og performer.

Jacobsen var dansk mester i poetry slam 2005 og 2006. Han optræder ofte sammen med Lasse Thorning. De to vandt sammen årets Spoken Word pris i 2010.

Siden 2018 har Thorkil Jacobsen været daglig leder af LiteraturHaus i København.

Bibliografi 
 Så længe øjet rækker
 Mest rimeligt, forlaget Spring (digte) 2007

Eksterne referencer 
 http://www.thorkil.com/
 http://piip.dk/ 

Digtere fra Danmark
Personer fra København
Dansksprogede forfattere fra Danmark
François Remetter

François Remetter (født 8. august 1928 i Strasbourg, Frankrig, død 30. september eller 2. oktober 2022) var en fransk fodboldspiller, der spillede som målmand. Han var på klubplan tilknyttet blandt andet RC Strasbourg, Bordeaux og Metz og spillede desuden 26 kampe for det franske landshold. Han var med på det franske hold ved både VM i 1954 og VM i 1958.

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra RC Strasbourg
Fodboldspillere fra FC Metz
Fodboldspillere fra FC Sochaux-Montbéliard
Fodboldspillere fra Girondins Bordeaux
Fodboldspillere fra Limoges FC
Jasmin (sanger)

Jasmin Kissow, født Britta Kissow, bedre kendt som Jasmin, er en dansk popsangerinde. Hun debuterede med singlen "Mit rette element" den 7. februar 2011 på Copenhagen Records. Sangen har ligget #8 på den danske single-hitliste, og modtog i juni 2011 guld for 15.000 downloads. Jasmin er opvokset i Risskov som datter af en ghanesisk mor. Den 17. oktober 2011 udkom Jasmis anden single, "Løber i stiletter".

Diskografi

Singler 
 "Mit rette element" (2011)
 "Løber i stiletter" (2011)
 "Lad natten vare evigt" (James Kayn featuring Jasmin) (2012)
 "Repeat" (2012)

Kilder 

Sangere fra Danmark
Rasmus Walter

Rasmus Walter Hansen (født 5. februar 1978 i Aarhus) er en dansk sanger, sangskriver, og guitarist. Han var forsanger i rockbandet Grand Avenue, som han var med til at danne i 2001. Rasmus Walter udgav sit selvbetitlede debutalbum i april 2011. Albummet har modtaget guld for 10.000 eksemplarer, og affødte radiohittet "Dybt vand".

I marts 2013 udsendte Rasmus Walter sit andet soloalbum, Lige her lige nu. Førstesinglen "Endeløst" (2012) opnåede en sjetteplads på download-hitlisten og har modtaget dobbeltplatin. Sangen var den niende mest spillede sang på kommercielle radioer i 2013. Lige her lige nu modtog guld for 10.000 solgte eksemplarer i august 2014.

Rasmus Walter medvirkede i 2014 i fjerde sæson af Toppen af Poppen på TV 2.

Rasmus Walter udsendte i okt. 2014 sit tredje soloudspil 'Verden i Stå', der indeholder numre som 'Verden i Stå' og 'På En Dag Som i Dag'. "På en dag som i dag" var den niende mest spillede danske sang i dansk radio i 2015.

Privat 
Rasmus Walter var fra 2005–06 kæreste med topmodel Helena Christensen.

Rasmus Walter har sønnen Milo med sin kæreste Barbara Gullstein.

Rasmus Walter er desuden tvillingebror til filminstruktøren Anders Walter, som har instrueret kortfilmen Helium, der vandt en Oscar i 2014.

Diskografi

Studiealbum

Livealbum 
 Live (2015)

Singler

Kilder

Eksterne henvisninger 

Sangere fra Danmark
Guitarister fra Danmark
Personer fra Aarhus
Chase & Status

Chase & Status er en producer-duo fra London, Storbritannien. Duoen består af Saul Milton (Chase) og Will Kennard (Status) og blev dannet i 2003 efter de mødtes på University of Manchester. De har udgivet to studiealbums og samarbejdet med kunstnere som Cee Lo Green, Rihanna, Example og Tinie Tempah.

Musikgrupper fra Storbritannien
Raymond Kaelbel

Raymond Kaelbel (31. januar 1932 – 17. april 2007) var en fransk fodboldspiller, der spillede som midterforsvarer. Han var på klubplan tilknyttet RC Strasbourg, Monaco, Le Havre og Reims, og spillede desuden 35 kampe for det franske landshold. Han var med på det franske hold ved både VM i 1954 og VM i 1958.

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra RC Strasbourg
Fodboldspillere fra AS Monaco FC
Fodboldspillere fra Le Havre AC
Fodboldspillere fra Stade Reims
Fodboldtrænere fra Frankrig
Personer fra Colmar
Sillon

Sillon ("plovfuren") er navnet på en fransk katolsk
ungdomsbevægelse – en kristelig social bevægelse – hvis ophavsmand var Marc Sangnier (1873-1950), der ville forene det moderne demokrati med katolicismen.

Sangnier studerede ved École Polytechnique i Paris, lå
som soldat i Versailles og som underløjtnant
i Toulouse. Overalt samlede han ungdommen
om sig ved sin ildfulde veltalenhed, man
kaldte ham "en ny Jaurès". 1893 stiftede han i
Paris den første ungdomsforening, og 1894
begyndte han at udgive tidsskriftet Sillon
("Plovfuren"), hvorefter bevægelsen fik sit navn. I
alle Frankrigs større byer blev der stiftet
ungdomsforeninger, hvis medlemmer samledes
årligt på nationalkongresser. De oprettede
kooperative foretagender og udgav et tidsskrift,
L’éveil democratique.

Nationalister, socialister og ateister angreb i lige grad Sangnier, der
optrådte som politiker, men uden om
partierne. Paven så en tid med megen velvilje på
bevægelsen, men da denne blev en del af den
såkaldte reformkatolicisme eller katolsk modernisme som Pius X fordømte 1907, befalede paven 1910 at Sangnier
og hans medhjælpere som de lægfolk, de var,
skulle vige pladsen for biskopperne. Sangnier
bøjede sig for pavebuddet, men den af bisperne
ledede Sillon-bevægelse løb hurtigt ud i sandet.

1912 grundlagde Sangnier en erstatning Ligue de la jeune République ("Den unge republiks liga") for at fremme sin vision om en social katolicisme efter model af Emmanuel Mouniers personalisme.

Litteratur 
Anvendt af Mosbech i Salmonsen:
 Karl Petander: "Le Sillon" i Vår Lösen, Stockholm 1910 (svensk tidsskrift)
 Nathan Söderblom i Religionsproblemet, Stockholm 1910

Kilde 
 Opslag af dr. theol. Holger Mosbech i Salmonsens Konversationsleksikon bd. 21, s. 418. 

Note

Kristne organisationer
Romerskkatolske kirke
Socialhistorie
Frankrig
Etableret i 1894
Ophørt i 1910
Ismailia

Ismailia er en by med 284.813 indb. (2005) i Egypten. Den ligger ved saltsøen Timsah, en af Bittersøerne, ved Suezkanalen, midt mellem Port Said i nord og Suez i syd og ca. 120 km fra Kairo. Ismaïlia er hovedstad for guvernomentet Al-Ismaʿiliyya. I hele området omkring byen lever der ca. 750.000 indbyggere. 

Den blev grundlagt i 1863 af den franske ingeniør Ferdinand de Lesseps med bynavnet Timsah, men blev kort tid efter opkaldt efter den egyptiske vicekonge Ismail Pascha. Byen var base for kanalbyggeriet og rummer fortsat Suezkanalens administration. Siden 1976 har byen været hjemsted for Suezkanal-Universitet, der er en af de hurtigst voksende uddannelsesinstitutioner i Egypten.  

Byen har stadig bevarede huse og alléer fra den britiske og franske kanalbyggetid. Mange af bygningerne anvendes i nutiden af Suezkanalens ansatte. 

Ismaïlia er med over en 128 kilometer lang sejlbar ferskvandskanal, den såkaldte Ismaïlia-kanal, forbundet med Kairo. I nærheden af byen ligger El Ferdan-broen, verdens længste drejebro. Det i byen liggende Ismailia Stadion benyttes af fodboldklubben Ismaily SC og til fodboldlandskampe. 

Byen har mange turister fra i Egypten, men er ikke et væsentligt turistmål for internationale turister. Den ligger cirka 90 minutters bilkørsel fra Kairo og der er ca. fire timers kørsel til Sharm el-Sheikh i det sydlige Sinai.

Eksterne henvisninger
 Tour Egypt Information om Ismaïlia (engelsk)
 Ismaily Sporting Club officiel hjemmeside 
 Ismailia governorate officiel hjemmeside
 Suez Canal University officiel hjemmeside 

Byer i Egypten
André Lerond

André Lerond (født 6. december 1930 i Le Havre, Frankrig, død 8. april 2018) var en fransk fodboldspiller, der spillede som forsvarer. Han var på klubplan tilknyttet AS Cannes, Olympique Lyon og Stade Français, og spillede desuden 31 kampe for det franske landshold. Han var med på det franske hold ved VM i 1958 i Sverige.

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1958
Fodboldspillere fra AS Cannes
Fodboldspillere fra Olympique Lyon
Fodboldspillere fra Stade Français
Robert Mærsk Uggla

Robert Mærsk Uggla (født 28. marts 1978) er administrerende direktør for A.P. Møller Holding A/S. Han er søn af Ane Mærsk Mc-Kinney Uggla og Gustav Peder Hansson Uggla og derved et af Mærsk Mc-Kinney Møllers børnebørn. Han er gift med Paola Konopik, som han blev gift med i Kastelskirken i København den 19. maj 2007.

I august 2009 blev Robert Mærsk Uggla udpeget til administrerende direktør for Broström Tankers. og i februar 2012 for Svitzer.

Fra september 2016 overtog han lederskabet af A.P. Møller Holding A/S.

Se også 
Mærsk Mc-Kinney Møller (familie)

Henvisninger 

Slægten Mærsk
Erhvervsfolk fra Danmark
AS Cannes

Association Sportive de Cannes Football (normalt bare kendt som AS Cannes) er en fransk fodboldklub fra Cannes i Provence. Klubben spiller i den tredjebedste række, Championnat National, men har tidligere i flere omgange spillet i den bedste liga, Ligue 1. Holdet blev stiftet i 1902, og har siden vundet ét trofæ, nemlig pokalturneringen Coupe de France i 1932. Hjemmebanen er Stade Pierre de Coubertin.

Titler 

Coupe de France
 1932

Kendte spillere 
  Zinedine Zidane
  Patrick Vieira 
  Johan Micoud 
  Luis Fernández
  Sébastien Frey 
  Bruno Bellone 
  Gaël Clichy

Danske spillere 
  Ingen

Eksterne henvisninger 

Klubbens officielle hjemmeside 

Cannes, AS
Etableret i 1902
Sticks'n'Sushi

Sticks'n'Sushi er en restaurantkæde med speciale i sushi og yakitori sticks. Sticks’n’Sushi kombinerer restaurant og takeaway i samme rum og producerer også egne produkter til brug hjemme, såsom dips og dressinger.

Historie 
Sticks’n’Sushi blev grundlagt af Jens Rahbek Hansen, Thor Andersen og Kim Rahbek Hansen og åbnede for første gang d. 22. marts 1994 i Nansensgade 59 i København. I 2010 havde Sticks’n’Sushi mere end 400 ansatte, og i 2014 var tallet vokset til omkring 600. Kæden ledes af administrerende direktør Kim Rahbek Hansen og projekt- og ejendomsdirektør Thor Andersen.

Referencer

Eksterne henvisninger 
sushi.dk - Kædens hjemmeside

Værtshuse og spisesteder i København
Danske virksomheder etableret i 1994
Restaurantkæder i Danmark
Indre By (København)
Robert Mouynet

Robert Mouynet (født 25. marts 1930 i Toulon, Frankrig) er en tidligere fransk fodboldspiller, der spillede som forsvarer. Han var tilknyttet Toulouse FC, AS Cannes og Olympique Lyon Han var med på det franske hold ved VM i 1958 i Sverige., men nåede aldrig at komme på banen i en landskamp.

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1958
Fodboldspillere fra Toulouse FC
Fodboldspillere fra AS Cannes
Fodboldspillere fra Olympique Lyon
Bernard Chiarelli

Bernard Chiarelli (født 24. februar 1934 i Valenciennes, Frankrig) er en tidligere fransk fodboldspiller, der spillede som midtbanespiller. Han var på klubplan tilknyttet Valenciennes, Lens, Lille og Sedan, og spillede desuden en kamp for det franske landshold. Han var med på det franske hold ved VM i 1958 i Sverige.

Referencer

Eksterne henvisninger 
 

Fodboldspillere fra Frankrig
Deltagere ved verdensmesterskabet i fodbold 1958
Fodboldspillere fra Valenciennes FC
Fodboldspillere fra RC Lens
Fodboldspillere fra Lille OSC
Fodboldspillere fra CS Sedan Ardennes
Centurion (Rom)

Centurion, [kænturjon] (fra : centuria over centum; hundrede), var den mest udbredte officersgrad i den romerske hær. En centurion havde som minimum kommandoen over en centurie, som var den næstmindste kampenhed i en romersk legion efter et contubernium. Centurionens vigtigste opgave var at opretholde den romerske hærs jernhårde disciplin.

Kilder/henvisninger 

Romerriget
Militære titler
Centurion (kampvogn)

Centurion er en britisk produceret kampvogn, der kom frem lige efter 2. verdenskrig. Den britiske hær anvendte Centurions i Koreakrigen. Derudover har Israel moderniseret deres Centurions med bl.a. dieselmotorer og anvendt dem i diverse mellemøstkrige. Den danske hær modtog Centurion i 1953 og den var indtil 1976 Hærens primære kampvogn. I 1982 blev Centurion moderniseret med natkikkerter, infrarøde kameraer og laserafstandsmålere. I 1999 blev Centurion udfaset i Danmark.

Centurion fandtes også som en pansret bjærgningsvogn og til at udlægge mindre feltbroer under beskydning.

Udvikling 
I sommeren 1943 mente den britiske generalstab, at der skulle designes en tung britisk kampvogn. A-41 havde visse krav:
 De britiske jernbaners vægtbegrænsning på 40 ton skulle øges til 45 ton.
 Tårndiameteren skulle overstige Shermanens 69 tommer (175 cm).
 Rolls-Royce Meteor V-12-motor (landbaseret udgave af Rolls-Royce Merlin).
 Forbedret Merritt-Browns gearkasse.
 Fire tommer frontpanser (102 mm), sidepanser mindst 60 % af frontpanseret.
 Skråt panser forrest skulle ikke svækkes af et bov-maskingevær.
 Tre tommers (76 mm) 17 pounds (≈7 kg) kanon med koaksialt maskingevær.
 Evne til at køre i seks fod dybt vand (183 cm).

Meteor-motoren var anbragt i bunden af motorrummet under hydraulikpumper, generatorer og andre hjælpesystemer. Det betød bl.a. at det tog 11 timer at skifte tændrør, fordi så mange komponenter skulle afmonteres først.

Centurion i krig

Koreakrigen 1950-53 
Første gang Centurion-kampvogne kom i krig var da briternes 8th Royal Irish Hussars landsatte tre eskadroner af Centurion Mk 3 i Pusan d. 14. november 1950 under Koreakrigen. Vinteren 1950-51 var særlig hård med temperaturer ned til -26 °C. Bælterne skulle parkeres på strå om natten, for at de ikke frøs fast på jorden. Smøreolien blev fast og vand i benzinen blev til isklumper i brændstofsystemet. Motorerne skulle køre en gang i timen og hjælpemotoren kørte konstant for at varme besætningen.

I slaget om Imjin-floden i april 1951 dækkede 8th Royal Irish Hussars FN-troppernes tilbagetrækning. Centurion-kampvogne kørte i stilling på højdedrag og fik bælterne dækket af sandsække. Krigen stivnede i en stillingskrig hvor begge sider beskød hinanden fra højdedragene. Nogle Centurions var udstyret med kraftige projektører, til at belyse kinesiske patruljer.

Suez-krigen 1956 
Da præsident Abdul Nasser nationaliserede Suezkanalen indsatte Storbritannien og Frankrig styrker til at generobre den. Egypten havde tidligere købt Centurion Mk 3, så for at undgå forveksling havde de fransk-britiske kampvogne et stort 'H' påmalet tårnet. H stod for "Hamilcar", det oprindelige navn for Operation Musketeer.

Kilder/henvisninger 

Kampvogne
Koreakrigen
Storbritanniens militær
Våben fra Storbritannien